**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 9/2018**

**ΑΔΑ:** 7ΧΙΣΩΨΑ-96Ψ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 3ο/2018 Της 15Ης ΙΑΝΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Συγκρότηση γνωμοδοτικών οργάνων (επιτροπών ) διενέργειας διαγωνισμών Προμηθειών και Υπηρεσιών (ΑΡΘΡΟ 221 Ν. 4412/2016** ) **’’**

Στην Άρτα, σήμερα, 15-01-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **946/11-01-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Λιλής Γεώργιος**  **2. Κοσμάς Ηλίας**  **3. Βασιλάκη –Μητρογιώρου**  **Βικτωρία**  **4. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (1) έκτακτο θέμα.

Τα θέματα 1,2,3,4 και 5 της ημερήσιας διάταξης αναβάλλονται λόγω μη έγκρισης του προϋπολογισμού.

Ο κ. πρόεδρος εισηγούμενος το 10ο τακτικό θέμα: **Συγκρότηση γνωμοδοτικών οργάνων (επιτροπών ) διενέργειας διαγωνισμών Προμηθειών και Υπηρεσιών (ΑΡΘΡΟ 221 Ν. 4412/2016** ) έδωσε το λόγο στον Γενικό Γραμματέα κ. Σερβετά ο οποίος είπε: Σύμφωνα με το **άρθρο 72 παρ.1 του Ν.3852/2010**: «Η οικονομική επιτροπή είναι όργανο παρακολούθησης και ελέγχου της οικονομικής λειτουργίας του δήμου. Ειδικότερα έχει τις ακόλουθες αρμοδιότητες: […]ε) με την επιφύλαξη της παραγράφου 4 του παρόντος, καταρτίζει τους όρους, συντάσσει τη διακήρυξη, διεξάγει και κατακυρώνει όλες τις δημοπρασίες σύμφωνα με την κείμενη νομοθεσία. Για τη διεξαγωγή των δημοπρασιών και την αξιολόγηση των προσφορών μπορεί να συγκροτεί επιτροπές, από μέλη της, δημοτικούς ή δημόσιους υπαλλήλους ή ειδικούς επιστήμονες»

Σύμφωνα με το **άρθρο 221 παρ.1,2,3,4,6,7 και 11ε του Ν.4412/2016**, όπως τροποποιήθηκε από την περίπτ. 49 του άρθρου 22 του Ν.4441/2016: «1.Στο πλαίσιο των διαδικασιών σύναψης Δημοσίων συμβάσεων, τα όργανα που γνωμοδοτούν προς τα από φαινόμενα όργανα («γνωμοδοτικά όργανα») έχουν ιδίως τις ακόλουθες αρμοδιότητες:

α) αξιολογούν τις προσφορές ή αιτήσεις συμμετοχής των προσφερόντων ή υποψηφίων,

β) ελέγχουν την καταλληλότητα των προσφερόντων ή υποψηφίων για τη συμμετοχή τους στη διαδικασία σύναψης δημόσιας σύμβασης,

γ) ελέγχουν και αξιολογούν τις προσφορές,

δ) στο πλαίσιο ανταγωνιστική διαδικασίας με διαπραγμάτευση, ανταγωνιστικού διαλόγου ή σύμπραξης καινοτομίας, διαπραγματεύονται με τους προσφέροντες ή υποψηφίους,

ε) εισηγούνται τον αποκλεισμό των προσφερόντων ή υποψηφίων από τη διαδικασία, την απόρριψη των προσφορών, την κατακύρωση των αποτελεσμάτων, την αποδέσμευση των εγγυήσεων, τη ματαίωση της διαδικασίας,

στ) γνωμοδοτούν για κάθε άλλο θέμα που ανακύπτει κατά τη διαδικασία ανάθεσης,

ζ) στο στάδιο της εκτέλεσης γνωμοδοτούν για κάθε θέμα που ανακύπτει από τη σύμβαση και ιδίως επί της παράτασης του συμβατικού χρόνου, κάθε άλλης τροποποίησης της σύμβασης και της έκπτωσης του αναδόχου και

η) γνωμοδοτούν για τις προβλεπόμενες στον παρόντα νόμο ενστάσεις και προσφυγές που υποβάλλονται ενώπιον της αναθέτουσας αρχής ή της Προϊσταμένης Αρχής.

2.Κατά την άσκηση των αρμοδιοτήτων τους τα όργανα αυτά εκδίδουν γνώμη (συμπεριλαμβανομένης της βαθμολόγησης) μετά από ψηφοφορία επί των επικρατέστερων προτάσεων (π.χ. βαθμολόγησης). Η γνώμη (π.χ επί της βαθμολόγησης) του οργάνου είναι η πρόταση που συγκεντρώνει την πλειοψηφία των παρόντων. Δεν επιτρέπεται η γνώμη των οργάνων αυτών να προκύπτει από το μέσο όρο των προτάσεων.

3.Με απόφαση της αναθέτουσας αρχής συγκροτούνται γνωμοδοτικά όργανα για συγκεκριμένη σύμβαση ή περισσότερες ή σε ετήσια βάση για τις συμβάσεις που συνάπτει η αναθέτουσα αρχή. Η ύπαρξη οργάνων σε ετήσια βάση δεν αποκλείει τη συγκρότηση οργάνου συγκεκριμένης/ων σύμβασης ή συμβάσεων. Εφόσον τα όργανα συγκροτούνται σε ετήσια βάση, οι διαδικασίες σύναψης Δημοσίων συμβάσεων που δεν έχουν ολοκληρωθεί εντός του έτους, συνεχίζονται και ολοκληρώνονται από το ίδιο όργανο. Στην περίπτωση της διενέργειας συγκεντρωτικών αγορών από ΚΑΑ, τα αντίστοιχα γνωμοδοτικά όργανα συγκροτούνται με απόφασή τους. Με τις αποφάσεις της παρούσας δύνανται να συγκροτούνται κατά περίπτωση και έκτακτες επιτροπές ή ομάδες εργασίας για την αντιμετώπιση ειδικών θεμάτων που αφορούν τις διαδικασίες σύναψης. Οι αποφάσεις συγκρότησης των γνωμοδοτικών οργάνων κοινοποιούνται στα μέλη αυτών και τους φορείς από τους οποίους αυτά προέρχονται.

4.Με την απόφαση της παραγράφου 3 εξειδικεύονται οι αρμοδιότητες, ο αριθμός και οι ιδιότητες των μελών, η λειτουργία των οργάνων (επιτροπών κ.λπ.), καθώς και κάθε άλλο αναγκαίο θέμα σχετικά με τα ανωτέρω.

6.Για τη συγκρότηση και τη λειτουργία των συλλογικών οργάνων στις αναθέτουσες αρχές, που εμπίπτουν στο πεδίο εφαρμογής του ν. 2690/1999 «Κώδικας Διοικητικής Διαδικασίας», εφαρμόζονται οι σχετικές διατάξεις του ως άνω νόμου.

7.Στη σύνθεση των γνωμοδοτικών οργάνων του παρόντος άρθρου μετέχει υποχρεωτικά ένα μέλος του Μη.Π.Υ.Δη.Συ. του άρθρου 344.

11. Στις δημόσιες συμβάσεις προμηθειών και παροχής γενικών υπηρεσιών, πέραν των οριζόμενων στην παράγραφο 1, ισχύουν και τα ακόλουθα: α) Συγκροτείται τριμελές ή πενταμελές γνωμοδοτικό όργανο (Επιτροπή διενέργειας/επιτροπή αξιολόγησης) […] ε) Για την επιλογή των μελών των συλλογικών οργάνων του παρόντος άρθρου, οι αναθέτουσες αρχές μπορεί να διενεργούν κλήρωση κατά τις διατάξεις του άρθρου 26 του ν. 4024/2011 (Α' 226). στ. Τα γνωμοδοτικά όργανα της παρούσας παραγράφου συγκροτούνται από υπαλλήλους που υπηρετούν με οποιαδήποτε σχέση εργασίας στον φορέα που διενεργεί το διαγωνισμό ή σε άλλο φορέα του δημοσίου τομέα και λειτουργούν σύμφωνα με τις ισχύουσες κάθε φορά γενικές διατάξεις περί συλλογικών οργάνων»

Σύμφωνα με το **άρθρο 379 παρ.6 του Ν.4412/2016**, σχετικά με το Μη.Π.Υ.Δη.Συ.: «Η ισχύς του πρώτου εδαφίου της παραγράφου 4 του άρθρου 344 αρχίζει έξι (6) μήνες μετά την έκδοση του προεδρικού διατάγματος του δεύτερου εδαφίου της ίδιας παραγράφου.» ενώ σύμφωνα με το **άρθρο 344 παρ.4 Ν.4412/2016**: «Η υποχρέωση του πρώτου εδαφίου της παρούσας παρ. αναστέλλεται μέχρι την επαρκή λειτουργία του Μητρώου. Για τις ανάγκες του Ν.4412/16 η επαρκής λειτουργία του Μητρώου πιστοποιείται από το φορέα τήρησής του.»

Με βάση τα ανωτέρω, καλείται η Οικονομική Επιτροπή να συγκροτήσει τις Επιτροπές διενέργειας/ αξιολόγησης του άρθρου 221 του Ν.4412/2016, εξειδικεύοντας τις αρμοδιότητες, τον αριθμό και τις ιδιότητες των μελών, τη λειτουργία των οργάνων (επιτροπών κλπ) και τη διάρκεια αυτών.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: Τις διατάξεις Ν. 3852/2010, 4212/2016 άρθρο 221 (Δημόσιες συμβάσεις έργων, προμηθειών και υπηρεσιών), και το στελεχιακό δυναμικό που διαθέτει ο Δήμος και την αναγκαιότητα να υπάρξει καταμερισμός των διαγωνιστικών διαδικασιών στις υπηρεσιακές μονάδες, ανάλογα με την φύση τους και τις ιδιαίτερες γνώσεις που απαιτούνται, για τη διενέργεια/αξιολόγηση των διαγωνιστικών διαδικασιών δημοσίων συμβάσεων του έτους 2018

**ΑΠΟΦΑΣΙΖΕΙ ΟΜΟΦΩΝΑ**

**Α.** Συγκροτεί γνωμοδοτικά όργανα ( επιτροπές ) διενέργειας διαγωνισμών   
Προμηθειών και Υπηρεσιών σύμφωνα με τις διατάξεις του άρθρου 221 του Ν. 4412/2016 ως κατωτέρω:

1. **Επιτροπή διενέργειας και αξιολόγησης αποτελεσμάτων διαγωνισμού υπηρεσιών της Τεχνικής Υπηρεσίας του Δήμου για το έτος 2018**  ως κάτωθι:

|  |  |  |  |
| --- | --- | --- | --- |
| **ΤΑΚΤΙΚΑ ΜΕΛΗ** | | | |
| Α/Α | Όνομα | Επώνυμο | Ιδιότητα |
| 1 | Άγγελος | Σακκάς | ΠΕ ΠΟΛΙΤΙΚΟΣ ΜΗΧΑΝΙΚΟΣ |
| 2 | Θεόδωρος | Μπαλατσούκας | ΤΕ ΗΛ/ΓΟΣ ΜΗΧΑΝΙΚΟΣ |
| 3 | Αντωνία | Κακκάβα | ΠΕ ΠΟΛΙΤΙΚΟΣ ΜΗΧΑΝΙΚΟΣ |

|  |  |  |  |
| --- | --- | --- | --- |
| **ΑΝΑΠΛΗΡΩΜΑΤΙΚΑ ΜΕΛΗ** | | | |
| Α/Α | Όνομα | Επώνυμο | Ιδιότητα |
| 1 | Ευάγγελος | Γιαμούρης | ΠΕ ΜΗΧ/ΓΟΣ ΜΗΧΑΝΙΚΟΣ |
| 2 | Ευαγγελία | Γκανιάτσα | ΠΕ ΤΟΠ/ΦΟΣ ΜΗΧΑΝΙΚΟΣ |
| 3 | Αγορίτσα | Κοντοστέργιου | ΠΕ ΠΟΛΙΤΙΚΟΣ ΜΗΧΑΝΙΚΟΣ |

Πρόεδρος της Επιτροπής ορίζεται ο κ. **Άγγελος Σακκάς** και σε περίπτωση απουσίας του αναπληρώνεται από τον κ. **Θεόδωρο Μπαλατσούκα**.

**2.** **Επιτροπή διενέργειας και αξιολόγησης των αποτελεσμάτων διαγωνισμών προμηθειών υλικών της Τεχνικής Υπηρεσίας και ηλεκτρομηχανολογικού εξοπλισμού του Δήμου για το έτος 2018** ως κάτωθι:

|  |  |  |  |
| --- | --- | --- | --- |
| **ΤΑΚΤΙΚΑ ΜΕΛΗ** | | | |
| Α/Α | Όνομα | Επώνυμο | Ιδιότητα |
| 1 | Μιράντα | Νούτση | ΠΕ ΗΛ/ΓΟΣ ΜΗΧΑΝΙΚΟΣ |
| 2 | Ευαγγελία | Ρίζου | ΤΕ ΜΗΧ/ΓΟΣ ΜΗΧΑΝΙΚΟΣ |
| 3 | Ευάγγελος | Γιαμούρης | ΠΕ ΜΗΧ/ΓΟΣ ΜΗΧΑΝΙΚΟΣ |

|  |  |  |  |
| --- | --- | --- | --- |
| **ΑΝΑΠΛΗΡΩΜΑΤΙΚΑ ΜΕΛΗ** | | | |
| Α/Α | Όνομα | Επώνυμο | Ιδιότητα |
| 1 | Βασίλειος | Σακκάς | ΠΕ ΑΡΧ/ΝΑΣ ΜΗΧΑΝΙΚΟΣ |
| 2 | Ευαγγελία | Γκανιάτσα | ΠΕ ΤΟΠ/ΦΟΣ ΜΗΧΑΝΙΚΟΣ |
| 3 | Αντωνία | Κακκάβα | ΠΕ ΠΟΛΙΤΙΚΟΣ ΜΗΧΑΝΙΚΟΣ |

Πρόεδρος της Επιτροπής ορίζεται η κα **Μιράντα Νούτση**  και σε περίπτωση απουσίας της αναπληρώνεται από την κα **Ευαγγελία Ρίζου.**

**3. Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσίων Καθαριότητας-Πρασίνου, Ανάπτυξης και Κοινωνικών Δομών για το έτος 2018** ως κάτωθι:

|  |  |  |  |
| --- | --- | --- | --- |
| **ΤΑΚΤΙΚΑ ΜΕΛΗ** | | | |
| **Α/Α** | **Όνομα** | **Επώνυμο** | **Ιδιότητα** |
| 1 | Αθανάσιος | Αρκουμάνης | ΠΕ Διοικητικός |
| 2 | Δήμητρα | Κομηλάγιου | ΠΕ Διοικητικός |
| 3 | Αλεξάνδρα | Τυρολόγου | ΔΕ Εποπτών |

|  |  |  |  |
| --- | --- | --- | --- |
| **ΑΝΑΠΛΗΡΩΜΑΤΙΚΑ ΜΕΛΗ** | | | |
| **Α/Α** | **Όνομα** | **Επώνυμο** | **Ιδιότητα** |
| 1 | Βασίλειος | Βασιλάκης | ΠΕ Διοικητικός |
| 2 | Άννα | Μάρκου | ΔΕ Διοικητικός |
| 3 | Νικόλαος | Αποστολόπουλος | ΔΕ Διοικητικός |

Πρόεδρος της Επιτροπής ορίζεται ο κ. **Αθανάσιος Αρκουμάνης** και σε περίπτωση απουσίας της αναπληρώνεται από την κα **Δήμητρα Κομηλάγιου**.

**4. Επιτροπή διενέργειας και αξιολόγησης αποτελεσμάτων διαγωνισμού υπηρεσιών των Υπηρεσιών Οικονομικού, Διοικητικών και Προγραμματισμού για το έτος 2018** ως κάτωθι:

|  |  |  |  |
| --- | --- | --- | --- |
| **ΤΑΚΤΙΚΑ ΜΕΛΗ** | | | |
| **Α/Α** | **Όνομα** | **Επώνυμο** | **Ιδιότητα** |
| 1 | Γεώργιος | Μακρής | Πε Διοικητικός |
| 2 | Ζωή | Παλιούρα | ΠΕ Διοικητικός |
| 3 | Βασιλική | Νάστου | ΔΕ Διοικητικός |

|  |  |  |  |
| --- | --- | --- | --- |
| **ΑΝΑΠΛΗΡΩΜΑΤΙΚΑ ΜΕΛΗ** | | | |
| **Α/Α** | **Όνομα** | **Επώνυμο** | **Ιδιότητα** |
| 1 | Χρήστος | Παππάς | ΤΕ Διοικητικός |
| 2 | Γεώργιος | Δάφνος | ΤΕ Τοπογράφων Μηχανικών |
| 3 | Σταύρος | Σταύρου | ΔΕ Διοικητικός |

**Πρόεδρος** της Επιτροπής ορίζεται ο **κ. Γεώργιος Μακρής** και σε περίπτωση απουσίας της αναπληρώνεται από την **κα Ζωή Παλιούρα.**

Κάθε μία από τις παραπάνω Επιτροπές έχει τις ακόλουθες αρμοδιότητες:

α) αξιολογεί τις προσφορές ή αιτήσεις συμμετοχής των προσφερόντων ή υποψηφίων,

β) ελέγχει την καταλληλότητα των προσφερόντων ή υποψηφίων για τη συμμετοχή τους στη διαδικασία σύναψης δημόσιας σύμβασης,

γ) ελέγχει και αξιολογεί τις προσφορές,

δ) στο πλαίσιο ανταγωνιστική διαδικασίας με διαπραγμάτευση, ανταγωνιστικού διαλόγου ή σύμπραξης καινοτομίας, διαπραγματεύεται με τους προσφέροντες ή υποψηφίους,

ε) εισηγείται τον αποκλεισμό των προσφερόντων ή υποψηφίων από τη διαδικασία, την απόρριψη των προσφορών, την κατακύρωση των αποτελεσμάτων, την αποδέσμευση των εγγυήσεων, τη ματαίωση της διαδικασίας,

στ) γνωμοδοτεί για κάθε άλλο θέμα που ανακύπτει κατά τη διαδικασία ανάθεσης,

ζ) στο στάδιο της εκτέλεσης γνωμοδοτεί για κάθε θέμα που ανακύπτει από τη σύμβαση και ιδίως επί της παράτασης του συμβατικού χρόνου, κάθε άλλης τροποποίησης της σύμβασης και της έκπτωσης του αναδόχου.

Οι παραπάνω Επιτροπές έχουν ετήσια διάρκεια. Οι διαδικασίες σύναψης δημοσίων συμβάσεων που δεν θα έχουν ολοκληρωθεί εντός του έτους, θα συνεχιστούν και θα ολοκληρωθούν από το ίδιο όργανο.

**Β. Από τους Δ/ντές θα ειδοποιηθούν αμελλητί για την επιλογή τους τα ανωτέρω τακτικά και τα αναπληρωματικά μέλη.**

**Γ .** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 9 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*