**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 8/2018**

**ΑΔΑ:** Ω048ΩΨΑ-4ΕΛ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 3ο/2018 Της 15Ης ΙΑΝΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αίτηση κ.κ. Δήμου Αθανασίου και Κουφούλη Αλεξίας για δωρεάν παραχώρηση τμήματος οικοπέδου τους ’’**

Στην Άρτα, σήμερα, 15-01-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **946/11-01-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10. Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**  **1. Λιλής Γεώργιος**  **2. Κοσμάς Ηλίας**  **3. Βασιλάκη –Μητρογιώρου**  **Βικτωρία**  **4. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (1) έκτακτο θέμα.

Τα θέματα 1,2,3,4 και 5 της ημερήσιας διάταξης αναβάλλονται λόγω μη έγκρισης του προϋπολογισμού.

Ο κ. πρόεδρος εισηγούμενος το 9ο τακτικό θέμα: **Αίτηση κ.κ. Δήμου Αθανασίου και Κουφούλη Αλεξίας για δωρεάν παραχώρηση τμήματος οικοπέδου τους** έθεσε υπόψη της Επιτροπής την εισήγηση της ΤΥΔ η οποία αναφέρει τα εξής: Οι κ.κ. Δήμος Αθανάσιος και Κουφούλη Αλεξία με αίτηση τους επιθυμούν τη δωρεάν παραχώρηση τμήματος του οικοπέδου τους στο Δήμο Αρταίων για κοινή χρήση, που βρίσκεται επί της οδού Κομμένου και χρησιμοποιείται ως δουλεία διόδου ιδιοκτησιών που δεν έχουν πρόσβαση σε άλλη οδό. Το τμήμα αυτό έχει εμβαδό κατά το μεν τίτλο κτήσεως 85,22τμ κατά νεότερη καταμέτρηση 91,12τ.μ. όπως φαίνεται στο συνημμένο τοπογραφικό διάγραμμα του Πολ.Μηχ/κού Άγγελου Τζουρμανά. Για την εν λόγω δωρεά έχει ήδη εκδοθεί η αρίθμ.393/2011 απόφαση Δημοτικού Συμβουλίου περί αποδοχής της δωρεάς. Η αίτηση όμως είχε γίνει μόνο από τον έναν εκ των ιδιοκτητών τον κ. Δήμο Αθανάσιο και για το λόγο αυτό δεν ήταν δυνατή η σύνταξη συμβολαιογραφικού εγγράφου, μιας και το ακίνητο ανήκει σε δύο ιδιοκτήτες.

Στα πλαίσια του άρθρου 72 § 1 περ. η΄ Ν. 3852/2010 παρακαλούμε για τις ενέργειες σας, ήτοι την αποδοχή ή όχι εκ νέου της δωρεάς και από τους δύο ιδιοκτήτες.

Ακολούθησε διαλογική συζήτηση και στη συνέχεια ο κ. πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 και την εισήγηση της ΤΥΔ **ΑΠΟΦΑΣΙΖΕΙ ΟΜΟΦΩΝΑ**

**Α.** Αποδέχεται από τους κ.κ. **Δήμο Αθανάσιο και Κουφούλη Αλεξία,** την δωρεάν παραχώρηση τμήματος του οικοπέδου τους στο Δήμο Αρταίων για κοινή χρήση, που βρίσκεται επί της οδού Κομμένου και χρησιμοποιείται ως δουλεία διόδου ιδιοκτησιών που δεν έχουν πρόσβαση σε άλλη οδό. Το τμήμα αυτό έχει εμβαδό κατά το μεν τίτλο κτήσεως 85,22τμ κατά νεότερη καταμέτρηση 91,12 όπως φαίνεται στο συνημμένο τοπογραφικό διάγραμμα του Πολ.Μηχ/κού Άγγελου Τζουρμανά.

**Β.** Το Συμβόλαιο και η χωρική μεταβολή στο κτηματολόγιο θα γίνει με μέριμνα των αιτούντων.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 8/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*