**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 4/2018**

**ΑΔΑ:** 6ΖΟΥΩΨΑ-ΓΒΘ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 3ο/2018 Της 15Ης ΙΑΝΟΥΑΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση και διάθεση πιστώσεων ’’**

Στην Άρτα, σήμερα, 15-01-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **946/11-01-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Πανέτας Γεώργιος** | **ΑΠΟΝΤΕΣ**    **1. Λιλής Γεώργιος**  **2. Κοσμάς Ηλίας**  **3. Βασιλάκη –Μητρογιώρου**  **Βικτωρία**  **4. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθεί (1) έκτακτο θέμα.

Τα θέματα 1,2,3,4 και 5 της ημερήσιας διάταξης αναβάλλονται λόγω μη έγκρισης του προϋπολογισμού.

Ο κ. Πρόεδρος εισηγούμενος το 1ο έκτακτο Θέμα: **Έγκριση και διάθεση πιστώσεων** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής: Σύμφωνα με τις διατάξεις του [**άρθρου 160 Ν. 3463/06**](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000037_N0000003613_N0000000718_S0000004335) αναφέρεται:

«1. Ώσπου να αρχίσει να ισχύει ο νέος προϋπολογισμός, και πάντως όχι αργότερα από το τέλος Μαρτίου του επόμενου οικονομικού έτους, ισχύει ο προϋπολογισμός του έτους που έχει λήξει, κατά παρέκκλιση κάθε άλλης γενικής ή ειδικής διάταξης, για την είσπραξη κάθε είδους εσόδου και για τη διενέργεια και την πληρωμή μόνον: α) υποχρεωτικών δαπανών που αναφέρονται στην παρ. 1 του άρθρου 158 και β) των δαπανών που γίνονται για ειδικούς σκοπούς, βάσει διάταξης νόμου, κατόπιν αποφάσεων χρηματοδότησης από την Κρατική Διοίκηση, καθώς και αυτών που γίνονται στο πλαίσιο υλοποίησης εγκεκριμένων έργων ή δράσεων, τα οποία συγχρηματοδοτούνται από πόρους της Ευρωπαϊκής Ένωσης. 2. Μετά την πάροδο του τριμήνου, απαγορεύεται να γίνει οποιαδήποτε δαπάνη με βάση τον προϋπολογισμό του περασμένου έτους, πλην αυτών που αφορούν: α) τις αποδοχές προσωπικού και την καταβολή των αντίστοιχων ασφαλιστικών εισφορών, β) την καταβολή των χορηγούμενων από τους δήμους προνοιακών επιδομάτων και γ) την καταβολή του επιδόματος ένδειας στους δικαιούχους».

Η εν λόγω διάταξη θεσπίσθηκε προκειμένου να συνεχιστεί απρόσκοπτα η λειτουργία των Δήμων και να μην υπάρχει «κενό» στη διαχείριση αυτών, σε περίπτωση καθυστέρησης «έγκρισης» του Προϋπολογισμού του νέου οικον. έτους μετά την 31η Δεκεμβρίου.

Με το δεδομένο ότι το οικον. έτος (και η ισχύς του Προϋπολογισμού) λήγει στις 31 Δεκεμβρίου και με το δεδομένο ότι καμιά δαπάνη δεν εκτελείται αν δεν υπάρχει στον προϋπολογισμό εγγεγραμμένη και εγκεκριμένη πίστωση, χωρίς τη διάταξη του άρθρου 160 Ν. 3463/06 (ΚΔΚ), από την 1η Ιανουαρίου δεν θα ήταν δυνατόν να πραγματοποιηθεί καμιά δαπάνη.

Η πραγματική έννοια του άρθρου 160 Ν. 3463/06 συνίσταται στο ότι, σε περίπτωση που μετά την 1η Ιανουαρίου δεν έχει «εγκριθεί» αρμοδίως ο προϋπολογισμός του νέου οικον. έτους, ισχύει πλασματικά ο προϋπολογισμός του έτους που έχει λήξει, ως προσωρινός προϋπολογισμός του νέου οικον. έτους, με βάση τον οποίο πραγματοποιούνται οι υποχρεωτικές και ΜΟΝΟ δαπάνες [**άρθρου 158 παρ. 1 Ν. 3463/06**](http://www.dimosnet.gr/?MODULE=bce/application/pages&Branch=N_N0000000002_N0000023676_N0000000020_N0000000037_N0000003613_N0000000718_S0000004333)(όπως έχει συμπληρωθεί και ισχύει σήμερα) και των χρηματοδοτούμενων από την Κεντρική Διοίκηση δαπανών. Ως Προϋπολογισμός του προηγούμενου οικον. έτους θεωρείται αυτός, όπως είχε διαμορφωθεί κατά τη διάρκεια της χρήσης (με τις πιθανές αναμορφώσεις αυτού) και όχι ο αρχικός.

Η αναγραφή συγκεκριμένης πίστωσης στον Προϋπολογισμό του Δήμου, δεν σημαίνει και έγκριση για την πραγματοποίηση δαπανών σε βάρος αυτής. Οι πιστώσεις του Προϋπολογισμού δεν μπορούν να χρησιμοποιηθούν (εκτελεστούν), αν προηγουμένως δεν διατεθούν (ψηφιστούν) με απόφαση του αρμοδίου κατά περίπτωση οργάνου.

Σύμφωνα με τις εγκύκλιους 6347/24-5-1985 και 38135/9-7-1986, οι πιστώσεις που είναι γραμμένες στον Προϋπολογισμό δεν μπορούν να χρησιμοποιηθούν για το σκοπό για τον οποίο έχουν προβλεφθεί, αν δεν διατεθούν (ψηφιστούν) με απόφαση του αρμοδίου οργάνου, εκτός αν πρόκειται για τις πιστώσεις της παρ. 5 του άρθρου 158 του ΚΔΚ (Ν. 3463/06), οι οποίες διατίθενται χωρίς απόφαση οποιουδήποτε οργάνου (αποδοχές προσωπικού, αντιμισθία αιρετών, μισθώματα ακινήτων, υποχρεωτικές εισφορές, κλπ) και οι οποίες αναλαμβάνονται από την αρχή του έτους για ολόκληρο το ετήσιο ποσό τους (άρθρο 66 παρ. 8 Ν. 4270/14, Εγκ. ΥΠΕΣ-ΥΠΟΙΚ 30/19664/20-4-2011 και άρθρο 9 παρ. 1 Π.Δ. 80/2016).

Σύμφωνα με τις διατάξεις του άρθρου 103 παρ. 2γ του ΚΔΚ (Ν. 3463/06) και του άρθρου 72 παρ. 1δ του Ν. 3852/10, προβλέπεται ως γενική αρμοδιότητα, η Οικονομική Επιτροπή να αποφασίζει για την έγκριση των δαπανών και τη διάθεση (ψήφιση) των πιστώσεων του προϋπολογισμού (εκτός από εκείνες που σύμφωνα με τις ισχύουσες διατάξεις του άρθρου 158 παρ. 3 & 4 του Ν. 3463/06, διατίθενται με απόφαση του Δημοτικού Συμβουλίου ή του Δημάρχου).

Από την Οικονομική Υπηρεσία έχουν εκδοθεί προτάσεις ανάληψης δαπανών και προτείνουμε την έγκριση και διάθεση των πιστώσεων, σε βάρος των κατωτέρω κωδικών αριθμών του προϋπολογισμού έτους 2018, ο οποίος θα ισχύει ως προσωρινός μέχρι την έγκρισή του από την Αποκεντρωμένη Διοίκηση ως εξής:

|  |  |  |  |  |
| --- | --- | --- | --- | --- |
| **Α/Α** | **ΗΜΕΡ.** | **Κ.Α.** | **ΠΕΡΙΓΡΑΦΗ** | **ΠΟΣΟ** |
| 130 | 15-1-2018 | 70-6644 | Προμήθεια καυσίμων και λιπαντικών για λοιπές ανάγκες | 2.348,61 |

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Οικονομικής Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει και διαθέτει τις πιστώσεις σε βάρος των κατωτέρω κωδικών αριθμών του προϋπολογισμού έτους 2018, ο οποίος θα ισχύει ως προσωρινός μέχρι την έγκρισή του από την Αποκεντρωμένη Διοίκηση ως εξής:

|  |  |  |
| --- | --- | --- |
| **Κ.Α.** | **ΠΕΡΙΓΡΑΦΗ** | **ΠΟΣΟ** |
| 70-6644 | Προμήθεια καυσίμων και λιπαντικών για λοιπές ανάγκες | 2.348,61 |

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 4 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*